Kopseer oor verskeie top-regeringsposte | Maroela Media
Dit dreun in die ANC soos die groot kanonne wat met gebrekkige integriteit verbind word, die een ná die ander val – en die gevolge is moeilik te voorspel.
Vier groot seders het vandeesweek geval en oor 'n vyfde se lot heers verwarring. Verskeie ander is onseker oor hul toekoms.
Met oudministers Malusi Gigaba en Nomvula Mokonyane en die voormalige speaker van die Nasionale Vergadering, Baleka Mbete, wat almal hul benoemings as parlementslede afgewys het, het pres. Cyril Ramaphosa se belofte van 'n skoon kabinet heelwat nader aan die werklikheidsfeer beweeg.
Een daarvan is die oudminister van polisie, Fikile Mbalula, wat wel vandeesweek as parlementslid ingehuldig is.
Mboweni lyk boonop nie altyd ewe lus vir die pos nie. As hy beskikbaar is, sal hy waarskynlik behou word, met die voormalige Gautengse LUR Barbara Creecy as sy adjunk.
As hy nié 'n opsie is nie, is Ramaphosa in tamatiestraat. Hy is onder baie druk om 'n swart (dus nie wit, bruin of 'n Indiër nie) minister van finansies aan te stel, maar buiten Mboweni is sy opsies yl.
Die huidige adjunk, Mondli Gungubele, is nie regtig opgewasse nie en die ander ekonomiese portefeuljes word gevul deur Ebrahim Patel (ekonomiese ontwikkeling en 'n bruin man), Pravin Gordhan (openbare ondernemings en 'n Indiër) en dr. Rob Davies (handel en nywerheid, 'n wit man).
Indien Mboweni nie beskikbaar is nie, het Ramaphosa ook die opsie om 'n minister van finansies van buite die parlement aan te stel, soos oudpres. Nelson Mandela met die bankier Chris Liebenberg gedoen het.
Hoop net CR hoef nie terug te val op n vorige minister van fin-ansies nie. Lyk my Des van Rooyen het nog aspirasies! He-he, – he!
Sal dankbaar wees as hy iemand van buite aanstel. Wat van ou Dawie Roodt . Wensdenkery haha
Mabuza afkomstig uit MPA is ook een van die vrot appels wat moet val, daar is net te veel beskuldigings van bedrog teen hom.